Le Mespris de la vie et consolation contre la mort/« Veus tu chasser celuy qui ne craint point la mort »
# Le Mespris de la vie et consolation contre la mort/« Veus tu chasser celuy qui ne craint point la mort »

### XXXV.

Veus tu chasser celuy qui ne craint point la mort De son pays natal ? ailleurs il a sa place Que l'on ne peut forcer, & tient la terre basse Comme un logis ouvert, ou chacun loge, & dort

Veus-tu l'emprisonner ? un plus estroit ressort Tu ne luy peut donner, que la debile masse De ce cors charougneus plein d'ordure, & de crasse, Ou pesle mesle bruit la noise & le discort :

Le veus-tu massacrer ? vainement tu t'essayes De le faire mourir, les plus mortelles playes Le font estre immortel, joüissant du vray bien

Or aille maintenant quiconque nous menace De couper de nos jours l'imparfaitte filace Puisque sur l'homme fort la crainte ne peut rien.

